Leiðarahöfundur Morgunblaðsins fer hörðum orðum um tilraunir til endurskoðunar stjórnarskrár Íslands í ritstjórnarpistli í dag . Pistillinn er nafnlaus , en ritstjórar blaðsins eru Davíð Oddsson og Haraldur Johannessen . „ Vitleysingaspítalinn taka tvö er kominn á dagskrá , “ skrifar höfundur . Um helgina fór fram rökræðukönnun um endurskoðun stjórnarskrárinnar í Laugardalshöll . Þátttakendur voru á þriðja hundrað og hélt Félagsvísindastofnun Háskóla Íslands utan um framkvæmdina . Skrifar leiðarahöfundur um ferlið við endurskoðun stjórnarskrárinnar sem fór fram eftir bankahrun með vinnu Stjórnlagaráðs sem afhenti Alþingi frumvarpsdrög að nýrri stjórnarskrá sumarið 2011 . Haustið 2012 fór fram þjóðaratkvæðagreiðsla um tillögurnar . „ Í gær voru sagðar fréttir af því að stjórnarskrárruglið gengi nú aftur , “ skrifar leiðarahöfundur . „ Og allur var aðdragandinn jafn vitlaus og síðast og jafnvel voru fulltrúar ólögmæta „ stjórnlagaráðsins “ hafðir í áhrifastöðum á nýju upphafsfundunum , dreifandi gömlu gögnunum sem gengu aldrei upp og hleypandi upp fundinum , sem er varla gagnrýnisvert . “ Skrifar höfundur um Þjóðfundinn 2010 þar sem 950 manns af öllu landinu komu saman í Laugardalshöll til að ræða innihald nýrrar stjórnarskrár . „ Byrjað var á stórskrípaleik í Laugardagshöll þar sem fundarmenn sátu við 100 hringborð með „ leiðbeinanda “ við hvert og hugsuðu upp stikkorð um breytingar á stjórnarskrá . Og kraftaverkið gerðist því af öllum borðum í þessu risastóra andaglasi bárust svipuð stikkorð og spekingar létu eins og tilviljanakennd tombóla af þessu tagi væri frábært upphaf á breyttri stjórnarskrá . “ „ Það stórundarlega er að þegar þessi skrípaleikur , taka tvö , er settur í gang á ný er hann með samþykki og velvilja Sjálfstæðisflokksins ! “ Leiðarahöfundur gagnrýnir Sjálfstæðisflokkinn sérstaklega fyrir að koma að málinu . „ Það stórundarlega er að þegar þessi skrípaleikur , taka tvö , er settur í gang á ný er hann með samþykki og velvilja Sjálfstæðisflokksins ! “ skrifar hann . „ Hvernig gat það gerst ? Jóhönnu - / Steingrímsstjórnin taldi fall íslensku bankanna ákjósanlegt tækifæri fyrir sig til að hleypa öllu í bál og brand á þeirri stundu þegar þjóðin þurfti mest á samheldni að halda . Aldrei var það rökstutt hvað stjórnarskrá landsins hefði haft með fall bankanna að gera . Bankaáfallið var alþjóðlegt þótt það hefði verið tilfinnanlegra um margt hér en annars staðar . Hvergi annars staðar kom upp sú hugmynd að vegna áfallsins þar þyrfti að breyta stjórnarskrá viðkomandi lands . Og nú er vitleysan farin af stað aftur . “